Publication: Magyar Közlöny
Issue: MK-2001-35 (Year: 2001, Number: 35)
Era: 1990-2004
Section: 4. számú melléklet a 10/2001. (III. 27.) MeHVM rendelethez
Paragraph Index: 377

2. Nemzeti összekötő jelzéshálózat jelzéspont kódok A nemzeti összekötő hálózatot a továbbiakban az NISN jelöli. Magyarországon egyetlen NISN van. A nemzeti összekötő jelzéshálózat NI bit kiosztása kötelezően: 11 Az NISN jelzéspont kód szerkezete: NISPC (14 bit)=NIAA (5 bit)+NIBB (4 bit)+NICC (5 bit) ahol: NISPC az NISN jelzéspont kód, NIAA a nemzeti jelzéshálózat csoport kijelölő kód, NIBB a nemzeti jelzéshálózat kijelölő kód egy csoporton belül, NICC a kapu jelzéspont kijelölő szám egy nemzeti jelzéshálózaton belül. Az NIAA és NIBB kijelölő kódokat a hatóság határozza meg. Egy adott NIBB-hez tartozó NICC tartomány kijelölő számait a szolgáltató/hálózat üzemeltető osztja ki saját kapu jelzéspontjai számára. Az NISN jelzéspont kód jelenleg alkalmazott szerkezetét szükség esetén a hatóság módosíthatja.

Source: https://magyarkozlony.hu/hivatalos-lapok/dacba3bdda72524f77eecf0263fd62527f65d651/dokumentumok/4a0836ce11bae50fa20a5d1be08d5fd5f290a24a/letoltes